Ja, du kan via ”Selvbetjening dagsgebyr” oprette en afdragsordning med DFIM på de skyldige dagsgebyrer, når følgende tre forudsætninger er opfyldt: Du er ikke længere registreret som hverken ejer eller bruger af køretøjet. Det skyldige beløb overstiger 1.000 kr. Du afdrager over maksimalt 12 måneder.   Ønsker du at afdrage med et beløb, så afdragsordningen løber på mere end 12 måneder, skal du kontakte os.   Forsikring af køretøj ved afdragsordning:  Vær opmærksom på at du jf. Færdselsloven §106 stk. 6, ikke kan forsikre køretøjer, så længe du har dagsgebyrer, der skal betales. Derfor vil du heller ikke kunne dette, når du afdrager.